OpenLLM-France/wikimedia huggingface dataset:
# Guiamerà

Guiamerà, o Guimerà, és una possessió del terme de Llucmajor, Mallorca. Està situada a la Marina.
El topònim «Guiamerà» o «Guimerà» prové del nom d'una persona, se sap que en el segle xiv hi havia un Rafal d'en Guimerà en la zona on hi ha actualment la possessió de Guiamerà.
Està situada entre Solleric, Vallgornera, Purgatori i Son Pocos. Procedeix d'una segregació de l'alqueria Solleric. Es troba documentada el segle xiv com a Rafal de Guiamerà. Els segles xiv i xv, fou de la família Pastor. Els segles XV i XVI fou de la família Sureda i el 1476 pertanyia al senyor Miquel Sureda, cavaller. El segle xvii se'n separà la possessió de Guiameranet. Els segles xvii i XIX pertanyia a la família llucmajorera dels Salvà de Guiamerà. Té cases, molí de sang i una torre de defensa quadrada, bastida el segle xvii. Es dedicava a figuerals, conreu de cereals i lleguminoses. Hi havia extensos carritxars. Tenia guardes d'ovelles, porcs i aviram. El 1777 pertanyia a Julià Salvà i tenia 100 quarterades.

## Construccions

Les cases de la possessió integren una sèrie de bucs disposats en bloc: l'habitatge humà, la torre de defensa i algunes dependències agrícola-ramaderes (pallissa, estables i portassa). Aïlladament hom hi troba la resta d'instal·lacions agropecuàries típiques: el forn, unes altres estables i portassa dins un mateix bloc, una cisterna adossada als estables, una barraca, els sestadors, les solls i dos assecadors de fruits. L'habitatge té una crugia i dues altures: planta baixa i primer pis.

### Torre de defensa

La torre de defensa, documentada el 1633, és de planta quadrangular i està adossada a les casses. Té tres altures (la darrera és actualment el terrat). Té el parament paredat en verd llevat de les faixes, en cadena d'angle; i les estructures dels buits, de carreus de marès; les parets estan referides a tres dels murs. A l'interior la planta baixa té coberta de volta de canó; la planta pis té la coberta de volta d'aresta; i l'exterior, coberta plana. La comunicació entre plantes es feia per una escala de caragol (planta baixa-planta pis) i per escala de fusta; planta pis-terrat, s'hi passa per un forat obert a la volta de la planta pis. Ha estat, al llarg del temps, objecte de greus transformacions que han degradat el seu aspecte original.

## Referències

* ↑ Veny, J. Onomàstica i dialectologia. L'Abadia de Montserrat, 1996. ISBN 8478267425.
* ↑ Gran Enciclopèdia de Mallorca. Palma: Promomallorca, 1988-2004. ISBN 8486617172.
* 1 2 de Luna, J; i col «Arquitectura de Fora Vila Tom III» (pdf). Catàleg de béns immobles [Llucmajor], 2000, pàg. 15. Arxivat de l'original el 4 de gener 2014 [Consulta: 10 gener 2013]. Arxivat 4 de gener 2014 a Wayback Machine.
* ↑ de Luna, J; i col «Arquitectura Militar» (pdf). Catàleg de béns immobles [Llucmajor], 2000, pàg. 5. Arxivat de l'original el 8 de gener 2014 [Consulta: 10 gener 2013]. Arxivat 8 de gener 2014 a Wayback Machine.
# Arbizu (desambiguació)

«Arbizu» té aquests significats:
* Arbizu, municipi de Navarra, a la comarca de Sakana
* Arbizu (motocicleta), marca de motocicletes de velocitat fabricades a Terrassa durant els anys 80
# Decaisnea

Decaisnea és un gènere d'angiospermes de la família de les lardizabalàcies (Lardizabalaceae). Són plantes natives d'Àsia oriental, des de la Xina a Nepal i Myanmar.
Aquest gènere té dues espècies, Decaisnea insignis descrita al Nepal, amb les plantes de la Xina diferenciades com Decaisnea fargesii.
Decaisnea són arbusts caducifolis o arbrets que fan de 5 a 8 m d'alt. El fruit conté llavors gelatinoses comestibles. L'aroma és com de la síndria. La fruita és melosa i gelatinosa.
Decaisnea es cultiva com planta ornamental; suporten temperatures de fins -15 °C (5°F).

## Referències

* ↑ Bean, William Jackson. Trees and shrubs hardy in the British Isles (en anglès). Londres: J. Murray,, 1916. DOI 10.5962/bhl.title.20825.
* ↑ Rushforth, Keith. Collins wildlife trust guide trees : a photographic guide to the trees of Britain and Europe (en anglès). Londres: HarperCollins, 1999. ISBN 0-00-220013-9.
* ↑ Levine, Ketzel. «Plant Profiles: Decaisnea fargesii» (en anglès). Ketzel Levine's Talking Plants. NPR, 2003. [Consulta: 16 febrer 2020].
* ↑ Mosquin, Daniel. «Decaisnea insignis» (en anglès). University of British Columbia, 21-10-2005. [Consulta: 16 febrer 2020].
# Xiuladora sonsa

La xiuladora sonsa (Pachycephala griseonota) és un ocell de la família dels paquicefàlids (Pachycephalidae).

## Hàbitat i distribució

Habita boscos i manglars a les illes Banggai i Sula, properes a la costa oriental de Sulawesi, i bona part de les illes Moluques.

## Referències

* ↑ «Xiuladora sonsa». Cercaterm. TERMCAT, Centre de Terminologia. Rev. 20/04/2023(català)
# Özlem Kaya

Özlem Kaya (pronunciat [ˈøzlem kaˈja]; (Ardahan, (Turquia) 20 d'abril de 1990) és una corredora de migfondista turca. Fa 1,65 m d'alçada, pesa 49 Kg i és membre del club esportiu Üsküdar Belediyespor a Istanbul, on és entrenada per Aytaç Özbakır.
Kaya es va classificar per participar en els 3000 m obstacles als Jocs Olímpics de Londres 2012.

## Marca personal

* 9:38,32 3000m obstacles - 19 de maig de 2012 Izmir, Turquia

## Referències

* ↑ Akkurt, Orhandate=2004-01-12 «Atletler karlı yollarda birincilik için kıyasıya yarıştı» (en turc). Zaman [Consulta: 20 maig 2012].
* ↑ «Sporcular/Atletizm-Özlem Kaya» (en turc). Gençlik ve Spor Bakanlığı-Türk Sporcular 2012 Londra Olimpiyatlarında. Arxivat de l'original el 2013-10-05. [Consulta: 25 maig 2012].
* ↑ «Kulüplerarası Kros Ligi 3.Kademe Yarışmaları» (en turc). Gençlik ve Spor Bakanlığı. [Consulta: 20 maig 2012].
* 1 2 «Özlem Kaya da olimpiyat vizesi aldı..» (en turc). Ajans Spor, 19-05-2012 [Consulta: 20 maig 2012].

## Enllaços externs

* IAAF, perfil de Kaya Özlem Perfil a l'IAAF
# Mark Dayton

Mark Brandt Dayton (Minneapolis, Minnesota, 26 de gener de 1947) és un polític estatunidenc del Partit Demòcrata. Des de gener de 2011 ocupa el càrrec de governador de Minnesota.

## Enllaços externs

* Pàgina oficial del Governador de Minnesota
# Arrojadita-(SrFe)

L'arrojadita-(SrFe) és un mineral de la classe dels fosfats, que pertany al grup de l'arrojadita. Rep el seu nom del geòleg brasiler Miguel Arrojado Lisbôa, i de la refinició de l'espècie realitzada en el mes d'octubre de l'any 2005 per l'Associació Mineralògica Internacional.

## Característiques

L'arrojadita-(SrFe) és un fosfat de fórmula química {Sr◻}{Fe$^{2+}$◻}{Ca}{Na₂◻}{Fe$_{13}$$^{2+}$}{Al}(PO₄)$_{11}$(HPO₄)(OH)₂. Cristal·litza en el sistema monoclínic. La seva localitat tipus es troba a Hålsjöberg, (Värmland, Suècia). També se n'ha trobat a la mina Cornelia, a Hagendorf (Baviera, Alemanya).
Segons la classificació de Nickel-Strunz, l'arrojadita-(SrFe) pertany a «08.BF: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ < 0,5:1» juntament amb els següents minerals: arrojadita-(KFe), dickinsonita-(KMnNa), sigismundita, arrojadita-(KNa), arrojadita-(PbFe), fluorarrojadita-(BaFe), arrojadita-(NaFe), arrojadita-(BaNa), fluorarrojadita-(KNa), fluorarrojadita-(NaFe), samuelsonita, grifita i nabiasita.

## Referències

* ↑ «Arrojadite-(SrFe)» (en anglès). Mindat. [Consulta: 6 desembre 2015].
* ↑ «Arrojadite Group» (en anglès). Mindat. [Consulta: 6 desembre 2015].
# Daniel Kreutzfeldt

Daniel Kreutzfeldt (Roskilde, 19 de novembre de 1987) és un ciclista danès professional des del 2007 fins al 2010. També combina el ciclisme en pista on ha aconseguit una medalla de plata al Campionat del món puntuació.

## Palmarès en pista

* 2006
** Campió de Dinamarca en Persecució per equips
* 2007
** Campió de Dinamarca en Persecució per equips
* 2009
** Campió de Dinamarca en Puntuació
** Campió de Dinamarca en Scratch

## Palmarès en ruta

* 2007
** Vemcedor d'una etapa del Gran Premi Ringerike
* 2009
** Campió de Dinamarca en contrarellotge per equips

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Spa (salut)

Un spa és un establiment de salut que ofereix tractaments, teràpies o sistemes de relaxació, utilitzant com a base principal l'aigua. No hi ha un origen cert de la paraula "spa". Alguns ho atribueixen al poble belga de Spa, que era conegut en l'època romana pels seus banys, mentre que altres especulen que ve de l'acrònim en llatí de la frase " salutem per aquam", és a dir, "salut mitjançant l'aigua". També es coneix com a spa a una piscina amb aigua calenta amb diferents broquets per hidromassatge, amb sistema d'il·luminació per cromoteràpia i algunes, incorporen un sistema d'inducció de fragàncies per a proveir aromateràpia a l'aigua. La diferència principal entre un spa i un balneari o termes és que en els primers l'aigua és de l'aixeta, mentre en els últims l'aigua té propietats minero-medicinals. Segons la RAE, el terme Spa és un topònim en el seu origen, el d'un centre termal situat a la província de Lieja (Bèlgica), famós per les propietats curatives de les seves aigües des de l'època romana. A partir del segle xvii - com documenta l'Oxford English dictionnary - es generalitza com a nom comú per font termal o establiment balneari en anglès, spa, i d'aquí s'estén a altres llengües. El seu ús en castellà és molt recent, de vegades amb majúscula inicial, i altres tot en majúscula spa, que alguns expliquen com un acrònim (salus per acquam). No hi ha motiu per emprar la majúscula, si s'ha lexicalitzat com nom comú, spa. En l'actualitat, es diu de tots aquells establiments d'oci i salut, on s'utilitzen teràpies amb aigua, en les modalitats de piscines, jacuzzis, hot tub, fangs, dolls i sauna sense que utilitzin aigües medicinals, en aquest cas es tractaria d'un balneari. El concepte amb el temps s'ha ampliat a altres tècniques com aromateràpia, massatges de diferents tipus i Reiki.

## Vegeu també

* Jacuzzi
* Sauna
* Pràctica del bany
* Dutxa

## Referències

* ↑ php Spa - Etimologia - Salus per aquam - Salute dall'acqua: Centri benessere e di curi Termalia
Viccionari
# Étienne Mattler

Étienne Mattler (Belfort, 25 de desembre de 1905 - Sochaux, 23 de març de 1986) fou un futbolista francès de les dècades de 1920 i 1930.
Pel que fa a clubs, defensà els colors dels clubs US Belfort (1921-1927), AS Troyes (1927-1929), i FC Sochaux (1929-1946), club, aquest darrer, on guanyà dues lligues els anys 1935 i 1938 i una copa l'any 1937. Fou 46 cops internacional amb la selecció francesa de futbol, amb la qual disputà els Mundials de 1930, 1934 i 1938, essent un dels quatre jugadors que van participar en els tres primers Mundials, juntament amb Edmond Delfour, Nicolae Kovács i Bernard Voorhoof.
Fou entrenador del FC Sochaux entre 1944 i 1946.

## Referències

* 1 2 Perfil Arxivat 2006-11-27 a Wayback Machine. a la Federació Francesa de Futbol
* ↑ Playing at each of the first three World Cups 1930-1938, a RSSSF
* ↑ France - Trainers of First and Second Division Clubs a rsssf.com
# Özlem Yalman

Özlem Yalman (Adana, 1977) és una exjugadora de Karşıyaka Bàsquet, i des de 1995 àrbitre de basquetbol. L'any 2011 va entrar a la llista de FIBA. El 2014 va ser una de les àrbitres del Campionat Mundial de Bàsquet Femení realitzat a Turquia, i de diversos Campionats d'Europa de Bàsquet Femení, tant de clubs com de seleccions nacionals el 2015 i 2019.

## Referències

* ↑ «FIBA'dan dev görev. Türkiye'de düzenlecek Dünya Şampiyonası'nda, Özlem Yalman da düdük çalacak.» (en turc). TRT Sport, 17-03-2014.
* ↑ «Özlem Yalman FIBA hakemi oldu» (en turc). Basket Dergisi.
* ↑ Bàsquet Femeni
* ↑ «FIBA'dan Yalman'a görev. Özlem Yalman, Dinamo Moskova ile Dinamo Kurs arasındaki maçı yönetecek.» (en turc). TRT Sport, 12-03-2014.
* ↑ «Avrupa Şampiyonalarında görev yapacak hakemlerimiz...» (en turc). Basket Bolig, 16-03-2015.

## Enllaços externs

* Entrevista amb Yalman al diari Milliyet (2013)
# Mead

«Mead» té aquests significats:
* Biografies:
** Elwood Mead, professor, polític i enginyer estatunidenc
** George Herbert Mead, filòsof pragmàtic, sociòleg i psicòleg social estatunidenc
** George Robert Stowe Mead, escriptor i traductor anglès, membre de la Societat Teosòfica
** Margaret Mead, antropòloga cultural estatunidenca
* Toponímia:
** Llac Mead, llac i embassament artificial dels Estats Units
** Mead (Colorado), localitat estatunidenca
** Mead (Nebraska), localitat estatunidenca
** Mead (Oklahoma), localitat estatunidenca
** Mead (Pennsilvània), localitat estatunidenca
** Mead (Washington), localitat estatunidenca
* Miscel·lànea: Mètode Nelder-Mead és un algorisme d'optimització
# Gran Premi d'Espanya del 1998

Resultats del Gran Premi d'Espanya de Fórmula 1 de la temporada 1998 disputat al circuit de Montmeló el 10 de maig del 1998.

## Classificació

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Mika Häkkinen | McLaren - Mercedes | 65 | 1h 33' 38. 3 | 1 | 10 |
| 2 | 7 | David Coulthard | McLaren - Mercedes | 65 | + 9.439 s | 2 | 6 |
| 3 | 3 | Michael Schumacher | Ferrari | 65 | + 47.095 s | 3 | 4 |
| 4 | 6 | Alexander Wurz | Benetton - Playlife | 65 | + 1' 02.538 min. | 5 | 3 |
| 5 | 18 | Rubens Barrichello | Stewart - Ford | 64 | + 1 Volta | 9 | 2 |
| 6 | 1 | Jacques Villeneuve | Williams - Mecachrome | 64 | + 1 Volta | 10 | 1 |
| 7 | 15 | Johnny Herbert | Sauber - Petronas | 64 | + 1 Volta | 7 | |
| 8 | 2 | Heinz-Harald Frentzen | Williams - Mecachrome | 63 | + 2 Voltes | 13 | |
| 9 | 12 | Jarno Trulli | Prost - Peugeot | 63 | + 2 Voltes | 16 | |
| 10 | 14 | Jean Alesi | Sauber - Petronas | 63 | + 2 Voltes | 14 | |
| 11 | 10 | Ralf Schumacher | Jordan - Mugen - Honda | 63 | + 2 Voltes | 11 | |
| 12 | 19 | Jan Magnussen | Stewart - Ford | 63 | + 2 Voltes | 18 | |
| 13 | 21 | Toranosuke Takagi | Tyrrell - Ford | 63 | + 2 Voltes | 21 | |
| 14 | 22 | Shinji Nakano | Minardi - Ford | 63 | + 2 Voltes | 20 | |
| 15 | 23 | Esteban Tuero | Minardi - Ford | 63 | + 2 Voltes | 19 | |
| 16 | 11 | Olivier Panis | Prost - Peugeot | 60 | + 5 Voltes | 12 | |
| Ret | 9 | Damon Hill | Jordan - Mugen - Honda | 46 | Motor | 8 | |
| Ret | 4 | Eddie Irvine | Ferrari | 28 | Col·lisió | 6 | |
| Ret | 5 | Giancarlo Fisichella | Benetton - Playlife | 28 | Col·lisió | 4 | |
| Ret | 17 | Mika Salo | Arrows | 21 | Motor | 17 | |
| Ret | 16 | Pedro Diniz | Arrows | 20 | Motor | 15 | |

## Altres

* Pole: Mika Häkkinen 1' 20. 262
* Volta ràpida: Mika Häkkinen 1' 24. 275 (a la volta 25)

## Referències

* «La web Oficial de la Fórmula 1». [Consulta: 26 - 03 - 2010].
# Dhamra

Dhamra és el nom dels següents llocs:
* Port de Dhamra, port d'Orissa, Índia.
* Riu Dhamra, riu de l'Índia que desguassa a Orissa.
# Spaarne

Spaarne és un riu d'Holanda Septentrional parcialment canalitzat que connecta el canal de Ringvaart amb una ramificació del canal del mar del Nord. El riu Spaarne travessa Haarlem, Heemstede i Spaarndam.
Els canals històrics de les fosses de Haarlem estan connectats amb el riu Spaarne. Una resclosa situada a Spaarndam separa el riu del canal del mar del Nord. Segons l'historiador Sterck-Proot, el nom del riu prové probablement de la paraula spier que, en neerlandès antic, significa «senill».

## Història

Originalment el riu fluïa des del Haarlemmermeer (llac de Haarlem) a la badia de l'IJ que s'estenia des del Zuiderzee fins a Velsen. El segle xiii es va construir una presa amb rescloses a la desembocadura del riu Spaarne, on es va formar el poble de Spaarndam.
Després d'un segle de planificacions, el llac de Haarlem es va drenar entre 1850 i 1853 i es converteix en un pòlder. El riu Spaarne va esdevenir una branca del Ringvaart i va perdre la majoria del seu cabal i fondària.
La construcció del canal del mar del Nord, acabat el 1876, va reduir la major part de la badia de l'IJ en pòlders, però es va mantenir una petita secció canalitzada de l'IJ a Spaarndam per connectar el riu Spaarne amb el nou canal. Posteriorment, es va augmentar la profunditat del riu en benefici de les indústries que es trobaven en els seus marges.

## Llocs d'interès als seus marges

Al lloc d'unió del riu i amb el Ringvaart s'hi troba el Museu De Cruquius, el qual es troba al lloc on el 1850 hi havia una de les tres estacions de bombeig originals. S'utilitza màquines de vapor per bombar l'aigua des del pòlder de Haarlemmermeer. A les seves vores també s'observen l'Slot Heemstede, lloc de l'antic Castell de Heemstede, i nombrosos edificis històrics del centre de Haarlem, com la bàscula pública de Haarlem, el Museu Teyler, el Teylers Hofje o els molins De Hommel i De Adriaan.

## Galeria d'imatges

* Vista del carrer Damstraat de Haarlem
* El Museu Teyler al marge del riu Spaarne
* Cases al llarg dels marges del riu
* Cases modernes i tradicionals de Haarlem a la vora del riu

## Bibliografia

* J. M. Sterck-Proot, Tjeenk Willink, Haarlems oudste tijden: een vroeg-middeleeuwsch stadsbeeld, Haarlem, 1930 (en neerlandès).
* Bert Sliggers, De loop van het Spaarne; de geschiedenis van een rivier, Haarlem, Schuyt, 1987 (en neerlandès).
# Giambattista Basile

Giambattista Basile (Giugliano in Campania, 1566 - Giugliano in Campania 1632) va ser un escriptor conegut per escriure un recull de contes en napolità, Lo cunto de li cunti overo lo trattenemiento de peccerille, que va publicar pòstumament la seva germana en dos volums el 1634 i 1636. Van ser escrits seguint el model del Decameró de Giovanni Boccaccio, per la qual cosa és conegut com a el Pentameró des de 1674. Basile va recollir els contes durant els seus viatges entre Creta i Venècia, i molts d'ells, posteriorment, van ser adaptats per Charles Perrault i els Germans Grimm.
Nascut en el si d'una família de classe mitjana napolitana i germà de la compositora i cantant Adriana Baroni-Basile, va servir com a militar per a diversos prínceps italians i pel Dux venecià. Va ser durant una estada a Venècia quan va començar a escriure poesia. De tornada a Nàpols va estar sota la protecció de Caracciolo d'Avellino.

## Referències

* ↑ Coppola Emmanuele, Giovan Battista Basile nacque a Giugliano nel 1566, 1998, Centro Studi Alberto Tagliatela, Giugliano in Campania, sbn=IT\ICCU\NAP\0313239

## Enllaços externs

* "La vita di Giambattista Basile" Arxivat 2006-05-06 a Wayback Machine. (italià)
* Obres de Giambattista Basile al Projecte Gutenberg.
# Öznur Çalışkan

Öznur Çalışkan (1990) és una esportista turca que competeix en bàdminton. Va ser campiona, juntament amb Özge Bayrak, a la categoria dobles femení al torneig Africa International en Sud-àfrica el 2010.
El 2011 va ocupar el lloc 97 al rànquing mundial de bàdminton.

## Referències

* ↑ «Millilerden büyük başarı - Badminton» (en turc). Sporx, 02-12-2010. [Consulta: 11 maig 2019].
* ↑ «Olimpiyat aşkına» (en turc). [Consulta: 16 desembre 2020].

## Vegeu també

* Özge Bayrak
* Aliye Demirbağ
* Ebru Tunalı
* Neslihan Yiğit

## Enllaços externs

* Öznur Çalışkan a BWF
# Medalla commemorativa dels serveis voluntaris a la França Lliure

La Medalla dels Serveis Voluntaris a la França Lliure (francès:Médaille des Services Volontaires dans la France Libre) és una condecoració francesa, creada el 4 d'abril de 1946 pel General Charles de Gaulle. Era atorgada a aquelles persones, civils o militars, franceses o estrangers, que pugui postular la qualitat de "Membre de la França Lliure", si compleix una de les condicions següents:
* pels militars, ser titular del documento d'identitat de membre de les Forces Franceses Lliures anterior a l'1 d'agost de 1943
* pels civils, haver servit voluntàriament i efectivament a la França Lliure abans del 3 de juny de 1943, als territoris sotmesos a l'autoritat del Comitè Nacional Francès de Londres o a països estrangers.
Es va concedir en 13.469 ocasions, i es deixà d'atorgar el 7 de juliol de 1958.

## Història

Va ser creada per decret de 4 d'abril de 1946, a proposta del general Edgard de Larminat qui, en un informe destinat al Ministeri dels Exèrcits, estimava que convindria concedir de manera raonable la Medalla de la Resistència, sent indispensable la institució d'una medalla commemorativa que seria una recompensa meritòria als que, en petita mesura, havien servir a la Resistència Francesa.
La medalla era acompanyada d'un diploma que portava un text signat pel general de Gaulle:
    « REPONDANT A L'APPEL DE LA FRANCE EN PERIL DE MORT, VOUS AVEZ RALLIE LES FORCES FRANÇAISES LIBRES. VOUS AVEZ ETE DE L'EQUIPE VOLONTAIRE DES BONS COMPAGNONS QUI ONT MAINTENU NOTRE PAYS DANS LA GUERRE ET DANS L'HONNEUR. VOUS AVEZ ETE DE CEUX QUI, AU PREMIER RANG, LUI ONT PERMIS DE REMPORTER LA VICTOIRE ! AU MOMENT OU LE BUT EST ATTEINT, JE TIENS A VOUS REMERCIER AMICALEMENT, SIMPLEMENT, AU NOM DE LA FRANCE ! 1ER SEPTEMBRE 1945. »
    (Responent a la crida de França en perill de mort, heu estat amb les Forces Franceses Lliures. Heu format part de l'equip voluntari de bons companys que heu mantingut al nostra país a la guerra i honorablement. Sou d'aquells que, des de davant de tot, podeu reclamar la Victòria! En el moment en què hem arribat al final, vull agrair-s'ho, simplement, amistosament en nom de França! 1 de setembre de 1945)
El reconeixement de membre de la França Lliure es feia mitjançant una comissió presidida per l'oficial superior cap de l'orgue central d'ex-FFL i comprenia:
* un oficial de cadascun dels tres exercits
* un representant de la marina mercant
* un representant del ministeri de les colònies
* un representant dels serveis civils de l'antic Comitè Nacional de Londres
* un membre del secretariat del consell de l'Orde de l'Alliberament

## Disseny

Una Creu de Lorena en bronze platejat, de 40mm d'alt i 32mm d'ample. Sobre l'anvers apareix la inscripció "FRANCE LIBRE" (França Lliure). Al revers apareixen les dates 18 de juny de 1940 i 8 de maig de 1945, inscrites sobre els braços horitzontals de la creu.
Se suspèn d'una cinta blau fosc, amb franges vermelles diagonals de 2mm d'amplada, separades 4mm entre elles.

## Enllaços externs

* France Phaleristique - una pàgina molt completa (en francès)
# Gran Premi Cristal Energie

El Gran Premi Cristal Energie (en francès Grand Prix Cristal Energie) és una cursa ciclista francesa d'un sol dia que es disputa entre Montmorillon, al Departament de Viena, i Chaillac, al Departament de l'Indre. La primera edició es disputà el 1984 i pertany al calendari nacional francès. De 2006 a 2009 va formar part de l'UCI Europa Tour.

## Palmarès

| Any | Vencedor | Segon | Tercer |
| 1984 | Franck Boucanville | Pascal Audoux | Jean-Luc Bacle |
| 1985 | No disputat | No disputat | No disputat |
| 1986 | Jean-Marie Lemoine | Patrick Friou | Philippe Pitrou |
| 1987 | Nicolas Dubois | Claude Carlin | Bruno Bonnet |
| 1988 | Patrick Friou | Serge Bodin | Thierry Barrault |
| 1989 | Thierry Barrault | Claude Carlin | Philippe Delaurier |
| 1990 | Félix Urbain | Pierrick Gillereau | Laurent Eudeline |
| 1991 | Czeslaw Rajch | Sylvain Bolay | Stéphane Boury |
| 1992 | Jean-Pierre Bourgeot | Czeslaw Rajch | Nicolas Jalabert |
| 1993 | Walter Bénéteau | Nicolas Jalabert | Ludovic Auger |
| 1994 | Jacek Bodyk | David Marie | Dariusz Wojciechowski |
| 1995 | Jeremy Hunt | Gérard Lievin | Jérôme Gannat |
| 1996 | Vincent Cali | Piotr Wadecki | Christopher Jenner |
| 1997 | Grzegorz Gwiazdowski | Fabrice Parent | Olivier Perraudeau |
| 1998 | Franck Renier | Laurent Paumier | Serge Barbabra |
| 1999 | Éric Drubay | Gérald Marot | Carlo Meneghetti |
| 2000 | Ludovic Vanhee | Alexandre Grux | Frédéric Lecrosnier |
| 2001 | Tomasz Kaszuba | Stéphan Ravaleu | Yuriy Metlushenko |
| 2002 | Samuel Plouhinec | Jacek Morajko | Freddy Ravaleu |
| 2003 | Samuel Plouhinec | Mika Hietanen | Tony Cavet |
| 2004 | Benoît Luminet | Maxime Méderel | Jérôme Bouchet |
| 2005 | No disputat | No disputat | No disputat |
| 2006 | Carles Torrent | Mathieu Drujon | René Jørgensen |
| 2007 | Florian Morizot | Jonas Aaen Jørgensen | Médéric Clain |
| 2008 | Dan Craven | Guillaume Bonnafond | Jarosław Marycz |
| 2009 | Martin Pedersen | Robert Retschke | Troels Vinther |
| 2010 | Lilian Jégou | Herberts Pudāns | Thomas Girard |
| 2011 | Renaud Pioline | Arnaud Démare | Bryan Nauleau |
| 2012 | Bryan Coquard | Warren Barguil | Stéphane Rossetto |
| 2013 | Benoît Daeninck | Thomas Girard | Maxime Renault |
| 2014 | Yann Guyot | Julien Duval | Kévin Lalouette |
| 2015 | Thomas Rostollan | Alexandre Delétang | Fabien Grellier |

## Enllaços externs

* Palmarès a memoire-du-cyclisme.eu
* Palmarès a sitiodeciclismo.net